Ժյուլ Վեռն

Ժյուլ Գաբրիել Վեռն (, ), ֆրանսիացի աշխարհագրագետ և գրող, արկածային գրականության դասական, գիտաֆանտաստիկ գրականության հիմնադիրներից մեկը։ Ֆրանսիական աշխարհագրական ընկերության անդամ։ Նրա ստեղծագործություններից շատերը թարգմանվել են հայերեն՝ ունենալով բազմաթիվ վերահրատարակություններ։

 Կենսագրություն 
 Ընտանիք 
Հայրը՝ փաստաբան Պիեռ Վեռնը (1871) սերում է փաստաբանների ընտանիքից։ Մայրը՝ Սոֆի Ալլոտ դե լա Ֆյուին, բրիտանուհի է շոտլանդական ծագումով։ Ժյուլ Վեռնը հինգ երեխաներից ամենամեծն էր։ Նրանից հետո ծնվել են՝ եղբայր Պոլը (1829) և երեք քույրերը՝ Աննան (1836), Մատիլդան (1839) և Մարին (1842)։

Ժյուլ Վեռնի կնոջ անունը Օնորինա դը Վիան էր (օրիորդական ազգանունը՝ Մորել)։ Օնորինան այրի էր և երկու երեխա ուներ առաջին ամուսնությունից։ 1856 թ.-ի մայիսի 20-ին Ժյուլ Վեռնը գնաց Ամիեն իր ընկերոջ հարսանիքին մասնակցելու համար և այդտեղ էլ առաջին անգամ հանդիպեց Օնորինային։ 8 ամիս անց՝ 1857 թ.-ի հունվարի 10-ին, նրանք ամուսնացան և տեղափոխվեցին Փարիզ, որտեղ և Ժյուլ Վեռնն ապրում էր վերջին տարիներին։ 4 տարի անց՝ 1861 թ.-ի օգոստոսի 3-ին ծնվեց Միշելը՝ Ժյուլ Վեռնի և Օնարինայի որդին և միակ զավակը։ Որդու ծնվելու ժամանակ Ժյուլ Վեռնը ներկա չէր, քանի որ ճանապարհորդում էր Սկանդինավիայում։

 Կրթությունը և ստեղծագործությունները 
Փաստաբանի որդի Վեռնը սովորում էր իրավաբանություն Փարիզում, բայց գրականության նկատմամբ ունեցած սերը նրան դրդեց գնալ ուրիշ ճանապարհով։ 1850 թվականին Ժյուլ Վեռնի «Կոտրված ծղոտներ» պիեսը հաջողությամբ բեմականցվեց «Պատմական թատրոնում» Ալեքսանդր Դյումա (հայր)։ 1852 - 1854 թթ. Վեռնն աշխատում էր որպես «Լիրիկական թատրոնի» տնօրենի խորհրդատու, այնուհետև որպես բորսային միջնորդ, բայց այդ ամբողջ ժամանակահատվածում չէր դադարում գրել կատակերգություններ, լիբրետտո և պատմվածքներ։

 «Արտասովոր ճանապարհորդություններ» շարքը 
ձախից|մինի|Ժյուլ Վեռնը 1892 թվականին
1863 թ.-ին Ժ. Էտցելի «Ամսագիր կրթության և հանգստի համար» հանդեսում հրատարակվեց «Արտասովոր ճանապարհորդություններ» շարքի առաջին վեպը՝ 
 «Հինգ շաբաթ օդապարիկով»
Վեպի հաջողությունը ոգևորեց Վեռնին և նա այնուհետև սկսեց աշխատել նույն ոգով՝ իր հերոսների արկածները ներկայացնել ուղեկցելով անիրական, բայց և այնպես բավականին լավ մտածված գիտական հայտնագործություններով, որոնք այն ժամանակ միմիայն Ժյուլ Վեռնի երևակայության ծնունդ էին։ Այս շարքին են պատկանում նաև հետևյալ վեպերը՝ 
 «Ուղևորություն դեպի երկրի կենտրոնը» (1864), 
 «Նավապետ Հատերասի ճանապարհորդություններն ու արկածները» (1865), 
 «Երկրից դեպի լուսին» (1865), 
 «Նավապետ Գրանտի որդիները» (1867), 
 «Լուսնի շուրջը» (1869), 
 «Քսան հազար լյո ջրի տակ» (1870), 
 «Աշխարհի շուրջը 80 օրում» (1872), 
 «Խորհրդավոր կղզին» (1874), 
 «Միխայիլ Ստրոգով» (1876), 
 «Տասնհինգամյա նավապետը» (1878), 
 «Ռոբուր նվաճողը» (1886)

Ժյուլ Վեռնը գրել է 66 վեպ, այդ թվում նաև անավարտները, որոնք տպագրվել են 20-րդ դարի վերջում, ինչպես նաև 20 պատմվածք, ավելի քան 30 պիես, մի քանի վավերագրական և գիտական աշխատանքեր։

Ժյուլ Վեռնի ստեղծագործությունները լի են գիտական հայտնագործություններով կապված գիտության զարգացման առաջընթացի հետ։ Նա կարեկցանքով նկարագրում է նաև ազատագրական շարժումները։

Ժյուլ Վեռնի վեպերում ընթերցողները գտել են ոչ միայն տեխնիկայի հետաքրքիր նկարագրություններ և ճանապարհորդություններ, այլ նաև վառ ազնիվ հերոսների կերպարներ (նավապետ Հատտերաս, նավապետ Գրանտ, նավապետ Նեմո), բարի կիսացնոր գիտնականներ (դոկտոր Լիդենբրոկ, դոկտոր Կլոուբոննի, զարմիկ Բենեդիկ, Ժակ Պագանել), որոնք իրենց ներկայությամբ գեղեցկացնում և էլ ավելի հետաքրքիր են դարձնում վեպը։

 Ուշ ստեղծագործությունները 
Ժյուլ Վեռնն իր ավելի ուշ ստեղծագործություններում վախ է արտահայտել, որ գիտական նվաճումները կարող են օգտագործվել մարդկությանը վնաս հասցնելու համար՝ 
 Հայրենիքի դրոշը (1896), 
 Աշխարհի տիրակալը (1904), 
 Բարսակի արշավախմբի անհավանական արկածները (1919) (ավարտել է գրողի որդի Միշել Վեռնը), 
Հավատը գիտական առաջընթացի նկատմամբ փոխվել էր անհայտության նկատմամբ ունեցած վախով։ Բայց այս վեպերն այնքան մեծ ուշադրության չարժանացան, որքան նրանց նախորդողները։

Գրողի մահից հետո դեռ բավականին չտպագրված վեպեր էին մնացել, որոնք դեռ երկար տարիներ տպագրվում էին։ Այսպես, «Փարիզը 20-րդ դարում» (1863) վեպը տպագրվել է 1994 թ.-ին։

 Գրող - ճանապարհորդ 
մինի|աջից|Սեն-Միշել նավի գծանկարը, կատարված Ժյուլ Վեռնի կողմից
Ժյուլ Վեռնը չի եղել «կաբինետային» գրող։ Նա շատ է ճանապարհորդել, ընդ որում և իր սեփական զբոսանավերով՝ «Սեն-Միշել I», «Սեն-Միշել II» և «Սեն-Միշել III»: 1859 թ.-ին նա ճանապարոհորդել է Անգլիայում և Շոտլանդիայով։ 1861 թ.-ին եղել է Սկանդինավիայում։

1867 թ.-ին նա կատարել է տրանսատլանտյան նավարկություն «Գրեյս-Իստերն» նավով դեպի ԱՄՆ։ Եղել է Նյու-Յորքում և Նիագարյան ջրվեժի մոտ։

1878 թ.-ին Ժյուլ Վեռնը կատարել է մեծ ճանապարհորդություն Միջերկրական ծովով իր «Սեն-Միշել III» զբոսանավով՝ այցելոլով Լիսաբոն, Տանժեր, Ջիբրալթար և Ալժիր։ 1879 թ.-ին Ժյուլ Վեռնն իր «Սեն-Միշել III» զբոսանավով կրկին եղել է Անգլիայում և Շոտլանդիայում։ 1881 թ.-ին Ժյուլ Վեռնն իր զբոսանավով եղել է Նիդերլանդիայում, Գերմանիայում և Դանիայում։ Այդ ժամանակ էլ նա պլանավորել էր այցելել Սանկտ-Պետերբուրգ, բայց ուժեղ փոթորիկը խանգարեց դրան։

1884 թ.-ին Ժյուլ Վեռնը կատարեց իր վերջին մեծ ճանապարհորդությունը։ «Սեն-Միշել III» զբոսանավով նա եղավ Ալժիրում, Մալթայում, Իտալիայում և այլ միջերկրական երկրներում։ Նրա ճանապարհորդություններից շատերը հիմք հանդիսացան «Արտասովոր ճանապարհորդություններ» շարքի համար՝ Լողացող կղզին (1870), Սև Հնդկաստան (1877), Կանաչ ճառագայթ (1882), Վիճակախաղի տոմս № 9672 (1886) և այլն։

 Կյանքի վերջին 20 տարին 
մինի|Ամյենի աշտարակավոր տունը, որտեղ ապրում և աշխատում էր Ժյուլ Վեռնը
1886 թ.-ի մարտի 9-ին Ժյուլ Վեռնը ծանր վիրավորվել էր ատրճանակի կրակոցից։ Մեծ գրողի վրա կրակել էր հոգեպես հիվանդ զարմիկ Գաստոն Վեռնը՝ Պոլի որդին։ Դրանից հետո նա ստիպված էր մոռանալ ճանապարհորդության մասին։

1892 թվականին վիպասանը դարձավ Պատվո լեգիոնի շքանշանի ասպետ։

Մահվանից քիչ առաջ Ժյուլ Վեռնը կուրացավ, բայց և այնպես շարունակում էր թելադրել իր գրքերը։ Ըստ Լեոնիդ Բարիսովի դրանք գրի էր առնում հեղինակի խորթ աղջիկներից մեկը։ Հեղինակը մահացել է 1905 թվականի մարտի 24-ին շաքարախտից։

 Ժյուլ Վեռնի հիշատակի հավերժացում 

Ժյուլ Վեռնի պատվին անվանվել են՝ 
 եվրոպական առաջին ավտոմատ բեռնատար տիեզերանավը նախագծված ԵՏԳ-ի կողմից։ 
 Լուսնի վրայի խառնարաններից մեկը՝ 143 կմ տրամագժով։

 Կանխագուշակություններ 
Իր ստեղծագործություններում նա կանխագուշակել է գիտական նորամուծություններ և հայտնագործումներ ամենատարբեր ոլորտներում, այդ թվում՝ հեռուստատեսության և տիեզերական թռիչքների։ Ինչպես նաև՝

 Էլեկտրական աթոռ
 Ինքնաթիռ («Աշխարհի տիրակալը»)
 Ուղղաթիռ («Ռոբուր նվաճողը»)
 Սուզանավ («20 000 լյո ջրի տակ»)
 GPS նավիգացիոն համակարգ («20 000 լյո ջրի տակ»)
 Թռիչքներ դեպի տիեզերք, այդ թվում նաև Լուսին («Երկրից դեպի լուսին»)։ Հեղինակի ընտրած վայրը հեռու չէր իրականից "Տիեզերական կենտրոն Քեննեդի"
 Աշտարակ Եվրոպայի կենտրոնում (մինչև Էյֆելյան աշտարակի կառուցումը - նկարագրությունը շատ նման է)
 Միջտիեզերական ճանապարհորդություն («Հեկտոր Սերվադակ»)
 Տեսահաղորդակցություն և հեռուստատեսություն («Փարիզը 20-րդ դարում»)
 Կոնվերտոպլան (ինքնաթիռի տեսակ) («Բարսակի արշավախմբի արտասովոր արկածները»)

Չիրականցված կանխագուշակումներ՝ 
 Ցամաք Հյուսիսային բևեռի վրա (Նավապետ Հատտերասի արկածները) և օվկիանոս Հարավային բևեռում («20000 լյո ջրի տակ»)։ Ամեն ինչ եղավ ընդհակառակը։ 
 Ստորջրյա անցում Սուեզի ջրանցքի տակ («20000 լյո ջրի տակ»)

 Աֆորիզմներ 

 Կգա մի օր, երբ գիտությունը կգերազանցի ֆանտազիային։
 Աշխարհին պետք են նոր մարդիկ, ոչ թե նոր մայրցամաքներ։
 Բնությունը ոչինչ չի ստեղծում աննպատակ
 Չի կարող պատահել այնպիսի մի իրավիճակ, որի ժամանակ մարդը իրավունք կունենար շորթել իր նմանների իրավունքի վրա։
 Տաղանդները չունեն տարիք

 Ժյուլ Վեռնին նվիրված ստեղծագործություններ 
 Գրքեր 
 Լեոնիդ Բարիսով «Ժյուլ Վեռն» - Կենսագրական վեպ (թարգմանվել է հայերեն)
 Ժակ Պիկար, Ռոբերտ Դիտց «Խորությունը 7 մղոն» - պատմվում է, թե ինչպես «Նաուտիլիուս»-ի նկարագրությունից ելնելով ստեղծվել է սուզանավը (թարգմանվել է հայերեն)։ 
 Մինչև հիմա էլ սուզանավերը խորասուզվելու համար ջուր են քաշում իր մեջ, իսկ վերև բարձրանալիս այն բաց թողնում։ Այս մեխանիզմը նկարագրել է Ժյուլ Վեռնը։
 Եվգենի Բրանդիս «Ժյուլ Վեռնի շուրջ»  "Либуреск" կայք էջում։ 
 Եվգենի Բրանդիս «Ժյուլ Վեռնի Ռուսաստանում»  "Либуреск" կայք էջում։ 
 Եվգենի Բրանդիս «Ժյուլ Վեռնը և նրա վեպերը»  "Либуреск" կայք էջում։

 Նոթեր
 Եվգենի Բրանդիս «Հարցազրույց Ժյուլ Վեռնի հետ»  "Либуреск" կայք էջում։ 
 Եվգենի Բրանդիս «Մեկնաբանություններ «Արշիպելագը կրակի մեջ», «Ռոբուր նվաճողը» և «Հյուսիսը Հարավի դեմ» վեպերին»  "Либуреск" կայք էջում։

 Ստեղծագործությունները 
 Վեպեր 

 Հինգ շաբաթ օդապարիկով (Cinq semaines en ballon, 1863) (թարգմանվել է հայերենԵրկերի ժողովածու։ 10 հ. / Ժ. Վեռն; Թարգմ.՝ Ս. Տիրատուրյան և ուրիշ.; Խմբ. կոլ.՝ Սաղ. Հարությունյան և ուրիշ. - Երևան։ Հայպետհրատ, 1963. - 10 հ. : Հ. 1 (1963, 448 էջ։ 1 թ. դիմանկ. ; 21 սմ.) Հինգ շաբաթ օդապարիկով; Երկրից դեպի լուսին)
 Փարիզը 20-րդ դարում (Paris au XXe siècle, 1863, not published until 1994)
 Ուղևորություն դեպի երկրի կենտրոնը (Voyage au centre de la Terre, 1864) (թարգմանվել է հայերեն)
 Երկրից դեպի լուսին (De la Terre à la Lune, 1865) (թարգմանվել է հայերենԵրկերի ժողովածու։ 10 հ. / Ժ. Վեռն; Թարգմ.՝ Ս. Տիրատուրյան և ուրիշ.; Խմբ. կոլ.՝ Սաղ. Հարությունյան և ուրիշ. - Երևան։ Հայպետհրատ, 1963. - 10 հ. : դիմանկ. ; 21 սմ. Ժ. Վեռնի կյանքի և ստեղծագործ. համառոտ տարեգր., էջ՝ 701-746 (Հ. 10) Ժ. Վեռնի 10 հտ. զետեղված ստ. անվանացանկ (Հ. 10) - Հ. 1 (1963, 448 էջ։ 1 թ. դիմանկ. ; 21 սմ.) Հինգ շաբաթ օդապարիկով; Երկրից դեպի լուսին)
 Նավապետ Հատերասի ճանապարհորդություններն ու արկածները (Voyages et aventures du capitaine Hatteras, 1866)
 Նավապետ Գրանտի որդիները (Les Enfants du capitaine Grant, 1867–1868) (թարգմանվել է հայերենՆավապետ Գրանտի որդիները։ [Վեպ] / Ժ. Վեռն; Ռուս. թարգմ.՝ Ն. Թումանյան; Խմբ.՝ Ս.Ա. Վարդանյան. - Երևան։ Սովետական գրող, 1978. - 688 էջ)
 Քսան հազար լյո ջրի տակ (Vingt mille lieues sous les mers, 1870) (թարգմանվել է հայերենԵրկերի ժողովածու։ 10 հ. / Ժ. Վեռն; Թարգմ.՝ Ս. Տիրատուրյան և ուրիշ.; Խմբ. կոլ.՝ Սաղ. Հարությունյան և ուրիշ. - Երևան։ Հայպետհրատ, 1963. Հ. 4 (1963, 514 էջ) ։ Թարգմ.՝ Հ. Մազմանյան 20.000 լյո ջրի տակ)
 Լուսնի շուրջը (Autour de la lune, a sequel to From the Earth to the Moon, 1870) (թարգմանվել է հայերենԵրկերի ժողովածու։ 10 հ. / Ժ. Վեռն; Թարգմ.՝ Ս. Տիրատուրյան և ուրիշ.; Խմբ. կոլ.՝ Սաղ. Հարությունյան և ուրիշ. - Երևան։ Հայպետհրատ, 1963. - 10 հ., Հ. 2 (1963, 532 էջ) Լուսնի շուրջը; Տակն ի վեր; Ուղևորություն դեպի երկրի կենտրոնը)
 Լողացող քաղաքը (Une ville flottante, 1871)
 Դոկտոր Օքսի փորձը (Une Fantaisie du Docteur Ox, 1872) (թարգմանվել է հայերենԵրկերի ժողովածու։ 10 հ. / Ժ. Վեռն; Թարգմ.՝ Ս. Տիրատուրյան և ուրիշ.; Խմբ. կոլ.՝ Սաղ. Հարությունյան և ուրիշ. - Երևան։ Հայպետհրատ, 1963. Հ.10 (1965, 748 էջ) ։ Թարգմ.՝ Խ. Հրաչյան Չենսլեր ուղևոր Ժ.-Ռ. Կազալլոնի օրագիրը, Դոկտոր Օքս, Հեկտոր Սերվադակ)
 Երեք ռուսների և երեք անգլիացիների արկածները Հարավային Աֆրիկայում (Aventures de trois Russes et de trois Anglais, 1872)
 Մորթիների երկրում (Le Pays des fourrures, 1873)
 Աշխարհի շուրջը 80 օրում (Le Tour du monde en quatre-vingts jours, 1873) (թարգմանվել է հայերենԱրշիպելագը կրակի մեջ։ Աշխարհի շուրջը 80 օրում; Բեգումի հինգ հարյուր միլիոնը։ Վեպեր / Ժ. Վեռն; Կազմ.՝ Վ.Թ. Սուքիասյան; Թարգմ.՝ Ս. Այունց, Ս. Տիրատուրյան; Խմբ.՝ Վ.Ա. Ներսիսյան, Գ.Ն. Երզնկյան. - Աշխարհի շուրջը 80 օրում - Երևան։ Լույս, 1985. - 536 էջ)
 Չենսլեր. ուղևոր Ժ.- Ռ. Կազալլոնի օրագիրը (Le Chancellor, 1875) (թարգմանվել է հայերեն)
 Խորհրդավոր կղզին (L'Île mystérieuse, 1875) (թարգմանվել է հայերենԽորհրդավոր կղզի։ [Վեպ] / Ժ. Վեռն ; Թարգմ.՝ Ե. Թաղիանոսյան ; Խմբ.՝ Լ.Գ. Սեղբոսյան ; Նկ.՝ Վ.Ք. Մանդակունի. - 3-րդ հրատ. - Երևան։ Լույս, 1985)
 Միխայիլ Ստրոգով (Michel Strogoff, 1876)
 Հեկտոր Սերվադակ (Hector Servadac, 1877) (թարգմանվել է հայերեն)
 Սև Հնդկաստանը (Les Indes noires, 1877) (թարգմանվել է հայերենԵրկերի ժողովածու։ 10 հ. / Ժ. Վեռն; Թարգմ.՝ Ս. Տիրատուրյան և ուրիշ.; Խմբ. կոլ.՝ Սաղ. Հարությունյան և ուրիշ. - Երևան։ Հայպետհրատ, 1963. Հ. 7 (1964, 586 էջ) ։ Թարգմ.՝ Ս. Տիրատուրյան, Ա. Ղուկասյան Տասնհինգամյա նավապետը; Սև Հնդկաստանը։)
 Տասնհինգամյա նավապետը (Un Capitaine de quinze ans, 1878) (թարգմանվել է հայերենՏասնհինգամյա նավապետը։ [Վեպ] / Ժ. Վեռն ; Ֆրանս. թարգմ.՝ Ս. Տիրատուրյան; Խմբ.՝ Հ.Վ. Վարդանյան; Վերջաբ.՝ Ե. Բրանդիս; Նկ.՝ Գ. Մեյեր. - Երևան։ Սովետական գրող, 1983. - 416 էջ)
 Բեգումի հինգ հարյուր միլիոնը (Les Cinq cents millions de la Bégum, 1879) (թարգմանվել է հայերենԵրկերի ժողովածու։ 10 հ. / Ժ. Վեռն; Թարգմ.՝ Ս. Տիրատուրյան և ուրիշ.; Խմբ. կոլ.՝ Սաղ. Հարությունյան և ուրիշ. - Երևան։ Հայպետհրատ, 1963. - 10 հ., Հ. 8 (1964, 398 էջ) ։ Թարգմ.՝ Ս. Տիրատուրյան, Ս. Այունց Բեգումի հինգ հարյուր միլիոնը;)
 Շոգետուն (La Maison à vapeur, 1879)
 Չինացու ձախորդությունները Չինաստանում (Les Tribulations d'un Chinois en Chine, 1879)
 Ժանգադա. 800 լյո Ամազոնի վրայով (La Jangada, 1881)
 Ռոբինզոնների դպրոցը (L'École des Robinsons, 1882, թարգմանվել է հայերենԺյուլ Վեռն, Ռոբինզոնների դպրոցը, Ե., Դարակ, 2022, 180 էջ։ Ֆրանսերենից թարգմանեց Ժակլին Մինասյանը։)
 Կանաչ ճառագայթ (Le Rayon vert, 1882)
 Համառ Քերաբան (Kéraban the Inflexible, 1883)
 Ֆրիտ Ֆլակ ("Frritt-Flacc", 1884)
 Հարավային աստղ ("L'Étoile du sud", 1884)
 Արշիպելագը կրակի մեջ (L’Archipel en feu, 1884) (թարգմանվել է հայերեն)
 Խորտակված «Ցինտիայի» ընկեցիկը (1885) (համահեղինակ՝ Անդդրե Լորի).
 Մաթիաս Շանդոր (Mathias Sandorf, 1885)
 Ռոբուր նվաճողը (Robur-le-Conquérant, 1886) (թարգմանվել է հայերենԵրկերի ժողովածու։ 10 հ. / Ժ. Վեռն; Թարգմ.՝ Ս. Տիրատուրյան և ուրիշ.; Խմբ. կոլ.՝ Սաղ. Հարությունյան և ուրիշ. - Երևան։ Հայպետհրատ, 1963. Հ. 9 (1965, 658 էջ) ։ Թարգմ.՝ Հ. Դանիելյան, Շ. Սաֆյան Ռոբուր նվաճողը; Լողացող կղզին)
 Վիճակախաղի տոմս № 9672 (Un Billet de loterie, 1886)
 Հյուսիսը Հարավի դեմ (Nord contre Sud, 1887)
 Ճանապարհ դեպի Ֆրանսիա (Le Chemin de France, 1887)
 Անանուն ընտանիք (Famille-sans-nom, 1888)
 Երկու տարի արձակուրդ (Deux Ans de vacances, 1888)
 Տակն ի վեր (Sans dessus dessous, the second sequel to From the Earth to the Moon, 1889) (թարգմանվել է հայերենՏակն ի վեր։ [Վեպ] / Ժյուլ Վեռն ; Թարգմ.՝ Ս. Տիրատուրյան ; Խմբ.՝ Արաքս; Նկ.՝ Ն. Մուրատով. - Երևան։ Հայպետհրատ, 1953. - 220 էջ։)
 Կասկաբել Կեսար (César Cascabel, 1890)
 Միսիս Բրանիկան (Mistress Branican, 1891)
 Ամրոցը Կարպատներում (Le Château des Carpathes, 1892)
 Կլադիուս Բոմբառնակ (Claudius Bombarnac, 1893)
 Մանուկը (P’tit-Bonhomme, 1893)
 Լողացող կղզին (L’Île à hélice, 1895) (թարգմանվել է հայերեն)
 Հայրենիքի դրոշը (Face au drapeau, 1896)
 Կլովիս Դարտանդոր (Clovis Dardentor, 1896)
 Սառցե Սֆինքս (Le Sphinx des glaces, a sequel to Edgar Allan Poe's The Narrative of Arthur Gordon Pym, 1897)
 Սքանչելի Օրինոկոն (Le Superbe Orénoque, 1897)
 Գյուղը օդում (Le Village aérien, 1901)
 Կիպ եղբայրները (Les Frères Kip, 1902)
 Աշխարհի տիրակալը (Maître du monde, sequel to Robur the Conqueror, 1904) (թարգմանվել է հայերենԵրկերի ժողովածու։ 10 հ. / Ժ. Վեռն; Թարգմ.՝ Ս. Տիրատուրյան և ուրիշ.; Խմբ. կոլ.՝ Սաղ. Հարությունյան և ուրիշ. - Երևան։ Հայպետհրատ, 1963. - 10 հ. : Հ. 6 (1964, 458 էջ) ։ Թարգմ.՝ Ս. Տիրատուրյան, Վ. Վարդանյան Աշխարհի շուրջը 80 օրում; Աշխարհի տիրակալը; Բլեֆ (Ամերիկյան բարքեր))
 Ծովի ներխուժումը (L’Invasion de la mer, 1904)
 Դրամա Լիֆլանդիայում (Un Drame en Livonie, 1904)
 Փարոսն աշխարհի ծայրին (Le Phare du bout du monde, 1905)
 Մրցարշավ ասուպի հետևից (La Chasse au météore, 1908)
 Դանուբի լոցմանը (Le Pilote du Danube, 1908)
 «Ջոնաթանի» նավաբեկյալները (Les Naufragés du «Jonathan», 1909)

 Պատմվածքներ 

 Բլեֆ (Ամերիկյան բարքեր) (թարգմանվել է հայերեն)

 Էկրանավորման աղյուսակ 
Թիվ  Ֆիլմի անուն  Բնօրինակի անվանումը  Սյուժեն  Երկիրը1902Ճանապարհորդություն դեպի լուսինLe Voyage dans la luneվեպ1904Արտասովոր ճանապարհորդությունLe voyage à travers l’impossibleպիես190720000 լյո ջրի տակ20, 000 lieues sous les mers վեպ1908Էկսպեդիցիա Լուսնի վրաExcursion dans la luneվեպ1908Միխայիլ ՍտրոգովMichael Strogoffվեպ1910Միխայիլ ՍտրոգովMichael Strogoffվեպ1910Ճանապարհորդություն դեպի երկրի կենտրոնըVoyage au centre de la terreվեպ1912Բևեռի գրավումÀ la conquête du pôleվեպ1913Նավապետ Գրանտի որդիներըLes enfants du capitaine Grantվեպ1914Աշխարհի շուրջը 80 օրում 'Round the World in 80 Days վեպ1914Միխայիլ Ստրոգով Michael Strogoff վեպ191620000 լյո ջրի տակ20, 000 Leagues Under the Sea վեպ1921 Մատիաս Սանդորֆ Mathias Sandorf վեպ1926 Միխայիլ Ստրոգով Michel Strogoff վեպ 1929 Խորհրդավոր կղզինThe Mysterious Islandվեպ1931 Մարդ, որը փնտրում էր իր մարդասպանինDer Mann, der seinen Mörder sucht 1936 Թագավորի սուրհանդակըDer Kurier des Zaren վեպ1936 Միխայիլ ՍտրոգովMichel Strogoff  վեպ 1936 Նավապետ Գրանտի զավակներըДети капитана Гранта վեպ 1937Զինվորը և լեդին The Soldier and the Lady  վեպ, տիտրերում նշված չէ1941Խորհրդավոր կղզինТаинственный остров վեպ 1944 Միխայիլ ՍտրոգովMiguel Strogoff  վեպ 1945 Տասնհինգամյա նավապետըПятнадцатилетний капитанվեպ1951 Խորհրդավոր կղզինMysterious Island  վեպ 1954-1990 Դիսնեյլենդ (սերիալ)Walt Disney’s Wonderful World of Color  1954 20000 լյո ջրի տակ 20, 000 Leagues Under the Sea 1956 Աշխարհի շուրջը 80 օրում Around the World in Eighty Days  վեպ  1956 Միխայիլ Ստրոգով Michel Strogoff  վեպ    1958 Բեկ-Կապ կղզու գաղտնիքը Vynález zkázy  վեպ   1958 Երկրից դեպի Լուսին From the Earth to the Moon  վեպ 1959 Ժոաո Կորալի գաղտնիքը 800 leguas por el Amazonas o (La jangada)  վեպ 1959 Ուղևորություն դեպի երկրի կենտրոնը Journey to the Center of the Earth  վեպ 1961 Աշխարհի տիրակալը Master of the World վեպ 1961 Le triomphe de Michel Strogoff Le triomphe de Michel Strogoff  վեպ   1961 Արկածների կղզին Mysterious Island  վեպ  1961 Վիշապների հովիտը Valley of the Dragons  վեպ 1962 Հինգ շաբաթ օդապարիկով Five Weeks in a Balloon  վեպ 1962 Նավաբեկյալներին որոնելիս In Search of the Castaways  վեպ 1962 Երկու տարի արձակուրդ Dos años de vacaciones  վեպ  1963 Մատիաս Ստանդորֆ Mathias Sandorf  վեպ   1963 Երեք զվարճալի մարդիկ կատարում են շուրջերկրյա ճանապարհորդություն The Three Stooges Go Around the World in a Daze վեպ 1964Die Reise um die Erde (հեռուստաֆիլմ)Die Reise um die Erde  վեպ 1964 Թատրոն պատանեկության համար. Սև Հնդկաստանը (հեռուստաֆիլմ) Les Indes noires  վեպ 1965 Չինացու տվայտանքները Չինաստանում Les tribulations d’un Chinois en Chine  գիրք  1966 Գողացված դիրիժաբլը Ukradená vzducholod  վեպ   1966 Cinci saptamîni în balonCinci saptamîni în balon  վեպ 1967 Հրթիռով դեպի Լուսին Rocket to the Moon  1967 Թատրոն պատանեկության համար. Վիլհելմ Շտորցի գաղտնիքը (հեռուստաֆիլմ) Le théâtre de la jeunesse: Le secret de Wilhelm Storitz  վեպ  1969Հարավային աստղThe Southern Star վեպ 1970 Արտասովոր արձակուրդ Strange Holiday  1970 Նեմո (հեռուստաֆիլմ) Nemo  վեպ1970 Գիսաստղի վրա Na komete  վեպ  1970 Ստրոգով Strogoff  վեպ   1971  Վտանգավոր լույս աշխարհի ծայրինThe Light at the Edge of the World  վեպ   1972-1973 80 օր աշխարհի շուրջը (մուլտսերիալ) Around the World in Eighty Days  պատմվածք  1973 Խորհրդավոր կղզին La isla misteriosa  վեպ    1973 Մետր Զախարիուս (հեռուստաֆիլմ)Maître Zaccharius  վեպ 1973 20000 լյո ջրի տակ (մուլտֆիլմ)20, 000 Leagues Under the Sea  գիրք 1973 Կոտրված պայտ Сломанная подкова  Դրամա Լիֆլանդիայում 1974 Խաղաղ օվկիանոսի ծովահենները Deux ans de vacances Երկու տարով արձակուրդ    1974 Տասնհինգամյա նավապետըUn capitán de quince años  վեպ 1974 Խորհրդավոր հափշտակություն A dunai hajós  վեպ1975 Նավապետ Նեմո Капитан Немо վեպ1975 Խորհրդավոր կղզին (մուլտֆիլմ) Mysterious Island  վեպ 1975 Ֆանտաստիկ ճանապարհորդություն օդապարիկովViaje fantástico en globo  վեպ 1976 Արտասովոր ճանապարհուդություն դեպի երկրի կենտրոնViaje al centro de la Tierra  վեպ 1977 Բոլյոկի և Լյելեկի արձակուրդները (մուլտֆիլմ)Wielka podróz Bolka i Lolka  վեպ1977 Ուղևորություն դեպի երկրի կենտրոնը (մուլտֆիլմ)A Journey to the Center of the Earth  վեպ 1977 Հինգ շաբաթ օդապարիկով (մուլտֆիլմ)5 Weeks in a Balloon  վեպ  1978 Նավապետ Նեմոյի վերադարձը (տեսաֆիլմ)The Return of Captain Nemo  վեպ, տիտրերում գրված չէ 1979 Tajemství ocelového mestaTajemství ocelového mesta գիրք1979 Աշխարհի շուրջն 80 օրում (տեսաֆիլմ) Le tour du monde en 80 jours  վեպ1979 Երկրից դեպի լուսին (մուլտֆիլմ) From the Earth to the Moon վեպ 1980 Կոմսուհի Դոլիգեն դը Գրացի խաղերը Les jeux de la Comtesse Dolingen de Gratz  վեպ1981 Հրեշների կղզու գաղտնիքըMisterio en la isla de los monstruos  վեպ  1981 Կարպատյան ամրոցի գաղտնիքը Tajemství hradu v Karpatech  վեպ1981 Աշխարհի շուրջն Ուիլյամ Ֆոգի հետ (մուլտսերիալ)La Vuelta al mundo de Willy Fog   1981 Ամրոցը Կարպատներում Castle in the Carpathians  վեպ 1982 Ծովային սատանա Los diablos del mar  պատմվածք 1982 Խորհրդավոր մոլորակ Mysterious Planet  վեպ1984 Զախարիուս (TV) Zacharius  վեպ1985 20000 լյո ջրի տակ (մուլտֆիլմ)20, 000 Leagues Under the Sea  վեպ 1985 Նավապետ Գրանտին որոնելիս В поисках капитана Гранта  վեպ  1986 «Պիլիգրիմի» նավապետը  Капитан «Пилигрима»  վեպ 1986 Ճանապարհորդություն դեպի լուսին (Հեռուստատեսություն)Le voyage dans la lune  վեպ 1988 Աշխարհի շուրջն 80 օրում (մուլտֆիլմ) Around the World in 80 Days  վեպ 1989 Աշխարհի շուրջն 80 օրում (սերիալ) Around the World in 80 Days  վեպ  1990-1991 Նադյան խորհրդավոր ծովից (մուլտսերիալ)Fushigi no umi no Nadia   1991 Ալքիմիկոս Շտորցի գաղտնիքը Tajomstvo alchymistu Storitza  վեպ 1993 Ուղևորություն դեպի երկրի կենտրոնը Journey to the Center of the Earth  վեպ1993 800 լյո ներքև Ամազոնիայով Eight Hundred Leagues Down the Amazon վեպ 1995 Խորհրդավոր կղզին (սերիալ)Mysterious Island  վեպ 1996 Նավապետ Գրանտի որդիները  Дети капитана Гранта վեպ  1996 Ուղևորություն դեպի երկրի կենտրոնը (մուլտֆիլմ)Journey to the Center of the Earth վեպ1997 Նաուտիլիուս (հեռուստաֆիլմ) 20, 000 Leagues Under the Sea  վեպ1997 20000 լյո ջրի տակ (հեռուստաֆիլմ) 20, 000 Leagues Under the Sea  վեպ 1999 Ուղևորություն դեպի երկրի կենտրոնը (հեռուստաֆիլմ) Journey to the Center of the Earth վեպ1999 Թագավորական սուրհանդակ Միխայիլ Ստրոգովը (հեռուստաֆիլմ)Michele Strogoff - il corriere dello zar  վեպ 1999 Աշխարհի շուրջն 80 օրում (մուլտֆիլմ) Around the World in 80 Days  վեպ 2000 Ժյուլ Վեռնի խորհրդավոր արկածները (սերիալ) The Secret Adventures of Jules Verne   2001 Անհավանական արկածներ Ժյուլ Վեռնի հետ. Սեզար Կասկաբել (մուլտֆիլմ) Les voyages extraordinaires de Jules Verne - César Cascabel  վեպ 2001 Անհավանական արկածներ Ժյուլ Վեռնի հետ. Խորհրդավոր կղզին (մուլտֆիլմ)Les voyages extraordinaires de Jules Verne - L'île mystérieuse  վեպ 2001 Անհավանական արկածներ Ժյուլ Վեռնի հետ. Հարավային աստղ (մուլտֆիլմ) Les voyages extraordinaires de Jules Verne - L'étoile du sud  վեպ 2001 Անհավանական արկածներ Ժյուլ Վեռնի հետ. Ժանգադա (մուլտֆիլմ) Les voyages extraordinaires de Jules Verne - La Jangada  գիրք 2001 Անհավանական արկածներ Ժյուլ Վեռնի հետ. Ուղևորություն դեպի երկրի կենտրոնը (մուլտֆիլմ) Les voyages extraordinaires de Jules Verne - Voyage au centre de la terre  գիրք 2002 20000 լյո ջրի տակ (մուլտֆիլմ)20, 000 Leagues Under the Sea վեպ2004 Աշխարհի շուրջն 80 օրումAround the World in 80 Days  վեպ   2004 Միխայիլ Ստրոգովի անհավանական արկածները (մուլտֆիլմ) Les aventures extraordinaires de Michel Strogoff  վեպ 2004 Դոկտոր Օքս (հեռուստաֆիլմ)Le docteur Ox  վեպ 2005 Խորհրդավոր կղզին (հեռուստաֆիլմ)Mysterious Island  վեպ2007 Նաուտիլիուս. Օվկիանոս նվաճողը (տեսաֆիլմ)30, 000 Leagues Under the Sea  վեպ2008 Ճանապարհորդություն դեպի դինոզավրերի աշխարհ (տեսաֆիլմ)Journey to the Center of the Earth  վեպ2008 Ուղևորություն դեպի երկրի կենտրոնը Journey to the Center of the Earth 3D  վեպ2012 Ուղևորություն 2։ Խորհրդավոր կղզին Mysterious Island  վեպ

 Հետաքրքիր փաստեր 
 Երկրից դեպի Լուսին և Լուսնի շուրջը վեպերում Ժյուլ Վեռնը կանխագուշակել է ապագայում տիեզերքի նվաճման մի քանի պահեր.
 Այլումինի օգտագործումը որպես վագոն-ականի հիմնական նյութ։ Չնայած XIX դարում այլումինի մեծ արժեքին, նա կանխագուշակել էր այդ մետաղի լայնորեն օգտագործումը աէրոդինամիկական ինդուստրիայում։
 Լուսնի էքսպեդիցիայի համար մեկնարկման կետ է ընտրվել Ֆլորիդայի Ստոուզ-Խիլլ վայրը։ Այդ վայրը բավականին մոտ է ժամանակակից միսս Կանավերալի տիեզերակայանին։
 Դեպի Լուսին թռիչքը և՛ Ժյուլ Վեռնի մոտ և՛ իրականում տեղի է ունեցել ապրիլին։ Անձնակազմը բաղկացած էր երեք տիեզերագնացներից և երկու տիեզերական ապարատներն էլ վայէջք են կատարել միևնույն Ատլանտյան օվկիանոսի ջրերի վրա։
 Ժյուլ Վեռնը այնպես էլ չեղավ Ռուսաստանում, բայց 9 վեպերի իրադարձությունները տեղի են ունենում այդ երկրում.
 Մորթիների երկրում (1873)
 Միխայիլ Ստրոգով (1876).
 Համառ Քերաբան (1883).
 Խորտակված «Ցինտիայի» ընկեցիկը (1885). (соавт. Андре Лори)
 Ռոբուր նվաճողը (1886).
 Կասկաբել Կեսար (1890).
 Կլադիուս Բոմբառնակ (1892).
 Ժան-Մարի Կաբիդուլենի պատմությունը (1901).
 Դրամա Լիֆլանդիայում (1904).
Ինչպես նաև ռուսների կարելի է հանդիպել «Երեք ռուսների և երեք անգլիացիների արկածները Հարավային Աֆրիկայում» (1872) և «Հեկտոր Սերվադակ» (1877) վեպերում։ 
 ՅՈՒՆԵՍԿՕ-ի վիճակագրությամբ Ժյուլ Վեռնի ստեղծագործությունները ըստ թարգմանությամբ աշխարհում երկրորդն են, առաջին տեղում այդ ցուցանիշով Ագաթա Քրիստին էIndex Translationum: UNESCO Culture Secto, նրա գրքերը տպագրվել են աշխարհի 148 լեզուներով։ 
 Գերմանացի հեղինակ Վոլֆգանգ Խոլդբայնը գրել է Նաուտիլուսի պատմության շարունակությունը՝ ստեղծելով «Նավապետ Նեմոյի երեխաները» շարքը։ 
 Հեղինակի պատվին անվանվել է Fedora օպերացիոն սիստեմայի 16-րդ թողարկումը՝ «Verne» կոդային անվանումով։

 Ծանոթագրություններ 

 Արտաքին հղումներ 

 Ժյուլ Վեռնը գրապահարանում 
 Ժյուլ Վեռնը հայկական հանրագիտարանում 
 Ապրում եմ երևակայությամբ… հատված Ժյուլ Վեռնի մի հարցազրույցից, մի քանի նամակներ

Կատեգորիա:Ֆրանսիացի գրողներ
Կատեգորիա:Արկածային գրողներ
Կատեգորիա:Գիտաֆանտաստիկ գրողներ
Կատեգորիա:Նանտ քաղաքում ծնվածներ
Կատեգորիա:Գրողներ այբբենական կարգով
Կատեգորիա:Ֆրանսիացի ֆանտաստ գրողներ
Կատեգորիա:Ֆրանսիացի վիպասաններ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի աշխարհագրագետներ
Կատեգորիա:20-րդ դարի ֆրանսիացի վիպասաններ